Åshild Bruun-Gundersen

Åshild Bruun-Gundersen (født 26. november 1986) er en norsk politiker (FrP). Fra 2017 til 2021 var hun innvalgt  på Stortinget for FrP Aust-Agder.

Liv og virke

Bakgrunn
Bruun-Gundersen gikk på Tyholmen videregående skole, deretter studerte hun på Universitetet i Agder, hvor hun var ferdig utdannet byggingeniør i 2010.

Før hun ble valgt inn på Stortinget, jobbet Bruun-Gundersen i Nye Veier AS som kvalitetsrådgiver på prosjekt E18 Tvedestrand–Arendal, og hun var også styremedlem i selskapet frem til hun ble valgt inn på Stortinget.

Politikk
Åshild Bruun-Gundersen ble innvalgt i Arendal bystyre i 2007 og var fra 2015 også gruppeleder for FrP i Aust-Agder fylkesting. I perioden 2015–2016 var hun en del av FrPs sentralstyre og ble omtalt som «FrPs unge lovende»

Det var knyttet mye spenning til nominasjonsmøte 10. desember 2016, og Åshild Bruun-Gundersen vant da en knepen 24–22-seier i kampvotering over daværende stortingsrepresentant Ingebjørg Godskesen.

Som gruppeleder for FrP i Aust-Agder ble hun kjent for å ha lansert en stor Sørlandsregion i forbindelse med Stortingets regionsreform Forslaget ble aldri realisert og i stedet stemte Åshild Bruun-Gundersen subsidiært for en sammenslåing av Aust-Agder og Vest-Agder fylkeskommuner den 13. desember 2016 og sikret med det flertall for sammenslåing. Reaksjonene ble sterke i hennes fylkeslag og det ble avkrevd nytt nominasjonsmøte. På nominasjonsmøte 11. februar 2017 vant Bruun-Gundersen 29-16 i en ny kampvotering over daværende stortingsrepresentant Ingebjørg Godskesen, og ble dermed renominert som 1.kandidat for FrP i Aust-Agder.

Referanser

Eksterne lenker 
 
 Intervju hos nrk.no
 CV på LinkedIn

Stortingsrepresentanter fra FrP
Stortingsrepresentanter for Aust-Agder
Stortingsrepresentanter 2017–2021
Norske ingeniører
Personer fra Arendal kommune